[{"text_idx": "#000000", "text": "La 13-an de aprilo, brazila prezidento Lula vizitis la sidejon de la Nova Disvolvig\u0302a Banko en S\u0302anhajo, okaze de sia s\u0302tat-vizito al C\u0302inio. En la sidejo li faris paroladon:"}, {"text_idx": "#000001", "text": "Kun granda g\u0302ojo mi revenas al S\u0302anhajo post preskau\u0306 20 jaroj, pro tre speciala kialo. Mi havas la g\u0302ojon renkonti prezidanton Dilma Rousseff kaj celebri s\u0302ian elektig\u0302on por gvidi tiun c\u0302i gravan institucion."}, {"text_idx": "#000002", "text": "Havi virinon gvidanta tutmondan bankon kun tiom grava rolo estas mem eksterordinara okazaj\u0302o en la mondo en kiu viroj ankorau\u0306 c\u0302efrolas. Sed la historia graveco de tiu c\u0302i momento estas pli ampleksa."}, {"text_idx": "#000003", "text": "Dilma Rousseff apartenas al generacio de junuloj kiuj, en la 1970-aj jaroj, luktis por realigi sian revon plibonigi la mondon -- kaj pagis altan koston, multaj el ili dedic\u0302is sian propran vivon."}, {"text_idx": "#000004", "text": "Duonjarcenton poste, la Nova Disvolvig\u0302a Banko aperis kiel ilo por redukti malegalecojn inter ric\u0302aj kaj disvolvig\u0302antaj landoj, kiuj rivelig\u0302as kiel socia ekskludo, malsato, ekstrema malric\u0302eco kaj perforta migrado."}, {"text_idx": "#000005", "text": "Klimats\u0302ang\u0302ig\u0302o, la pandemio de KOVIM-19 kaj armitaj konfliktoj malbone efikas sur la plej vundeblaj populacioj. Okazas retropas\u0302oj en la Dau\u0306ripovaj Evoluigaj Celoj, kaj multaj disvolvig\u0302antaj landoj akumulas nepageblajn s\u0302uldojn."}, {"text_idx": "#000006", "text": "En tiu c\u0302i malfavora kunteksto, la Nova Disvolvig\u0302a Banko elstaras. La decido fondi tiun c\u0302i bankon estis mejlos\u0302tono en kunagado de disvolvig\u0302antaj landoj. Pro siaj vasteco, grandaj populacioj, graveco de siaj ekonomioj kaj influpovo en siaj regionoj kaj la mondo, Brazilo, Rusio, Barato, C\u0302inio kaj Sud-Afriko ne povas apartig\u0302i de la grandaj internaciaj temoj."}, {"text_idx": "#000007", "text": "La neplenumataj bezonoj pri financado de disvovig\u0302antaj landoj estis kaj dau\u0306re estas grandegaj."}, {"text_idx": "#000008", "text": "La manko de efektivaj reformoj de internaciaj financaj institucioj limigas kaj la kvanton kaj la kondic\u0302ojn de kredito en ekzistantaj bankoj."}, {"text_idx": "#000009", "text": "Unuafoje, tutgloba disvolvig\u0302a banko estis fondita sen dekomenca partopreno de disvolvig\u0302intaj landoj. Libera, do, de la katenoj imponitaj de la tradiciaj financaj institucioj al disvolvig\u0302antaj ekonomioj. Kaj pli: kun la eblo financi projektojn per loka monunuo."}, {"text_idx": "#000010", "text": "Fondig\u0302o de tiu c\u0302i banko montras, ke unuig\u0302o de disvolvig\u0302antaj landoj povas estigi gravajn sociajn kaj ekonomiajn s\u0302ang\u0302ojn por la mondo. Ni ne volas esti pli bonaj ol aliaj. Ni volas oportunojn por plene disvolvi niajn kapablojn kaj certigi al niaj popoloj dignon, efektivigon de iliaj rajtoj kaj bonan vivon."}, {"text_idx": "#000011", "text": "Pro tio, krom plu labori por efektiva reformado de UN, IMF kaj la Monda Banko, kaj por s\u0302ang\u0302oj en komercaj reguloj, ni bezonas kreeme utiligi G-20 (kiun Brazilo prezidos en 2024) kaj BRICS (kiun ni gvidos en 2025) kun la celo emfazi la prioritatojn por la disvolvig\u0302antaj landoj en la internacia tagordo."}, {"text_idx": "#000013", "text": "La banko de BRICS jam gajnis kvar novajn membrojn: Banglades\u0302o, Egiptio, Unuig\u0302intaj Arabaj Emirlandoj kaj Urugvajo. Pluraj aliaj estas alig\u0302ontaj, kaj mi certas, ke la alveno de prezidanto Dilma kontribuos por tio."}, {"text_idx": "#000014", "text": "En Brazilo, mono el la Nova Disvolvig\u0302a Banko financas projektojn pri infrastrukturo, programojn subtene al enspez-kreskigo, dau\u0306ripova movebleco, adaptig\u0302o al klimats\u0302ang\u0302ig\u0302o, kloako kaj renovigeblaj energifontoj."}, {"text_idx": "#000015", "text": "La membroj de BRICS ampleksas sian kapablon agi pozitive en la internacia scenejo, kontribuantaj por eviti au\u0306 mildigi krizojn kaj favori kreskon kaj disvolvadon de niaj ekonomioj."}, {"text_idx": "#000017", "text": "La tempo dum kiam Brazilo apartig\u0302is de la grandaj internaciaj decidoj restis en la pasinteco. Ni revenis al la internacia scenejo, post nepravigebla malc\u0302eesto. Ni havas multon por kontribui pri kernaj temoj de nia epoko, kiel ekzemple la mildigo de klimata krizo kaj la batalo kontrau\u0306 malsato kaj malegaleco."}, {"text_idx": "#000018", "text": "Estas netolereble, ke en la mondo produktanta mang\u0302aj\u0302ojn sufic\u0302ajn por la bezono de la tuta homaro, centmilojn da viroj, virinoj kaj infanoj nenion havas por mang\u0302i."}, {"text_idx": "#000020", "text": "Brazilo revenis, kun la emo refoje kontribui por la konstruado de la mondo pli disvolvig\u0302inta, justa kaj dau\u0306ripova."}, {"text_idx": "#000021", "text": "Ni volas kundividi kun c\u0302iuj koncernaj landoj la sperton pri ekonomia kresko kaj socia inkluzivigo dum miaj oficperiodoj kaj tiuj de prezidanto Dilma Rousseff."}, {"text_idx": "#000022", "text": "Politikoj de niaj registaroj kapablis eligi 36 milionojn da brazilanoj el ekstrema malric\u0302eco, kaj eligi Brazilon el la Tutmonda Mapo pri Malsato de UN por la unua fojo en historio. Samtempe, Brazilo farig\u0302is la sesa plej granda ekonomio de la planedo."}, {"text_idx": "#000023", "text": "Mi certas, ke la sperto de prezidanto Dilma en administrado de Brazilo renovig\u0302os dum gvidado de tiu c\u0302i grava ilo por disvolvado de niaj landoj."}, {"text_idx": "#000024", "text": "Via prezidanteco reprezentas la renovigitan kompromison de Brazilo kun BRICS. G\u0302i ankau\u0306 estas nova prezento por solidigi la plifortig\u0302on de tiu c\u0302i Nova Disvolvig\u0302a Banko antau\u0306 la novaj defioj kaj la bezono je dau\u0306ra plibonigo de la institucio kaj g\u0302ia administrado."}, {"text_idx": "#000025", "text": "Mi g\u0302ojas pro tio, ke forta kaj sperta virino gvidas tiun c\u0302i institucion."}, {"text_idx": "#000026", "text": "Mi tre deziras bons\u0302ancon, felic\u0302on kaj sukceson en via nova laboro, prezidanto Dilma."}]